Entering Islam Completely
جی مسلمان تو وہ کہلائے گا۔ اسی لیے قرآن نے ایمان والوں کو ایمان والا کہہ کر انھیں مکمل طور پر دین میں داخل ہونے کا کہا ہے۔ اسلام ایک رویے کا نام ہے جو جب کوئی حکم خدا اور رسول کی طرف سے ثابت ہو کر پہنچ جائے تو اس کو لازما اختیار کر لیا جائے۔ اس میں کمی کوتاہی دائرہ اسلام سے خارج نہیں کرتی مگر ناقص مسلمان بناتی ہے۔ باقی رہا پردے کا معاملہ تو اسلام میں پردے سے متعلق کوئی الگ سے احکام نہیں ہیں۔ مرد وعورتوں کے اختلاط کے آداب جو سورہ نور آیت 30 اور اکتیس میں بیان ہوئے ہیں، ان کے مطابق جب مرد و خواتین کا آمنا سامنا ہو تو وہ اپنی نظروں اور اندیشے کی جگہوں کی حفاظت کریں۔ خواتین سے زیب و زینت کر رکھی ہے تو اسے ڈھانپ لیں۔ البتہ اس زینت میں سے جو عام طور پر کھلا اور ظاہر رہتا ہے اسے چھپانے کی زحمت کرنے کی ضرورت نیہں اور اس میں ہاتھ پاؤں اور چہرہ شامل سمجھے گئے ہیں جنھیں چھپانے کی ضرورت نہیں۔ گھر سے باہر نکلتے وقت پروقار لباس کافی ہے جسے عورت کے معزز ہونے کا احساس ہو جائے۔